OpenLLM-France/wikimedia huggingface dataset:
# Basilisc verd

El basilisc verd o basilisc de doble cresta (Basiliscus plumifrons) és una espècie de sauròpsid (rèptil) escatós de la família dels coritofànids endèmic d'Amèrica Central, on ha estat citat a Costa Rica, Honduras, Nicaragua i Panamà.

## Història natural

Els basiliscs verds són omnívors i s'alimenten d'insectes, petits mamífers com a rosegadors, i fins i tot algunes espècies més petites de llangardaixos. La seva dieta inclou també fruits i flors. Entre els seus predadores més freqüents es troben les aus de presa, les opòssums i les serps.
Les femelles d'aquesta espècie posen entre 5 i 15 ous alhora. Dipositen aquests ous en llocs càlids, sorra humida o terra. Demoren entre vuit i deu setmanes a incubar, després de la qual cosa el jove espècimen neix ja com un llangardaix totalment independent.
Igual que altres basiliscs, aquest llangardaix té l'habilitat de córrer sobre l'aigua per escasses distàncies, utilitzant unes membranes especials en les seves potes que augmenten la seva superfície de suport sobre l'aigua. No obstant això, és també un notable nedador, podent estar submergit per períodes superiors als 30 minuts.

## Referències

* ↑ The Reptile Database - Basiliscus plumifrons
# Basilius Besler

Basilius Besler (1561–1629) va ser un apotecari i botànic alemany nascut a Nuremberg va escriure un llibre monumental titulat Hortus Eystettensis. Va ser curator del jardí de Johann Konrad von Gemmingen, bisbe príncep d'Eichstätt a Baviera. Aquest bisbe era un entusiasta de la botànica i el seu jardí rivalitzava amb l'Hortus Botanicus Leiden i d'altes jardins botànics europeus.
Els jardins envoltaven el palau episcopal Willibaldsburg. Aquest jardins s'iniciaren l'any 1596 i van ser dissenyats pel col·lega de Besler, Joachim Camerarius el Jove (1534–1598), un metge i botànic. A la mort de Camerarius, el 1598, el bisbe encarregà Besler compilar un còdex amb les plantes cultivades al seu jardí, una feina que Besler va fer en 16 anys.
Aquests jardins van ser saquejats per les tropes sueques comandades per Herzog Bernhard von Weimar el 1633-4. Hortus Eystettensis va ser reconstruït molts anys més tard i va ser obert al públic l'any 1998.

## Bibliografia

* Biografia a basilius-besler.com
# Barenaked Ladies

Barenaked Ladies (sovint abreviat BNL o, a vegades, BnL) és un grup de música rock canadenc. Actualment, la banda està formada per Jim Creeggan, Kevin Hearn, Ed Robertson i Tyler Stewart. Barenaked Ladies es va formar el 1988 a Scarborough, Ontario (actualment incorporat a Toronto), com un duo format per Robertson i Steven Page. Jim Creeggan i el seu germà Andrew "Andy" Creeggan s'hi van afegir a finals de 1989, i Stewart el 1990, mentre que Andy es prenia una interrupció breu de la seva participació. Andy va deixar el grup després de la publicació del segon àlbum, el 1995, essent substituït per Hearn. Page va deixar-lo el 2009, quedant BNL com un quartet.
Un cop formada, el grup de seguida va desenvolupar un seguiment de culte entre l'audiència del seu país (Canadà), que va culminar quan The Yellow Tape, cassette autoeditat del 1990, es convertí en la primera publicació independent en ser certificada amb la categoria "or" del país. Aleshores fou quan el grup va poder signar un molt bon contracte amb la companyia discogràfica Reprise Records. El seu primer àlbum, Gordon, va ser publicat el 1992.
L'estil de la banda canadenca ha evolucionat al llarg de la seva música, passant d'una música que era exclusivament acústica en els seus inicis, per acabar barrejant estils com el pop, el rock, el hip hop, el rap i d'altres. En general, es considera que BNL s'engloba dins del conegut com a "rock alternatiu". El culte a la banda va traslladar-se en l'èxit immediat de Gordon, al Canadà, que contenia cançons com "If I Had $1000000" o "Brian Wilson", però no fou fins al primer àlbum d'un directe enregistrat, Rock Spectacle, publicat el 1996 i que contenia cançons en directe com "The Old Apartment" o "Brian Wilson", així com el seu quart àlbum d'estudi, de 1998, Stunt, que BNL finalment va assolir també l'èxit als Estats Units. La principal cançó de Stunt, "One Week", segueix essent la cançó més exitosa del grup. D'altres cançons recordades del grup són "It's All Been Done", així com "Pinch Me", la cançó principal de Maroon, el seu següent àlbum. Aquestes i altres cançons, encara avui dia, es reprodueixen en les ràdios del Canadà i dels Estats Units. El 2007, Robertson va escriure i el grup va gravar la cançó d'obertura de la sèrie de televisió The Big Bang Theory, que va donar encara més reconeixement al grup.
Berenaked Ladies també és conegut pel seu estil interpretatiu, amb altes dosis de comèdia i humor a l'escenari, principalment entre cançó i cançó: entre d'altres, improvisen raps o cançons. Han guanyat diversos premis Juno, a més d'haver estat nominats als premis Grammy. El grup ha venut al voltant de 15 milions d'enregistraments, inclosos àlbums i cançons.

## Referències

* ↑ Bill Welychka (executive producer) (2003). MuchMoreMusic Bio (TV-series). Toronto, Ontario: MuchMoreMusic.
* ↑ Moll, George (executive producer) (2000). Behind the Music (TV-series). New York, NY: VH1.
# Barebacking

Barebacking o bareback, es un terme anglès generalment traduït com a sexe a pèl, es va originar en la comunitat gai per descriure actes sexuals sense preservatiu, especialment sexe anal. Tanmateix, l'ús del terme s'ha expandit i ha acabat per abastar qualsevol tipus d'acte sexual amb penetració en la qual no es fa servir condó. Els practicants del bareback senten atracció i/o excitació a practicar sexe sense preservatiu o condó. Aquesta pràctica es troba en completa contraposició al sexe segur, així que no és recomanada per als qui practiquen el sexe ocasional, a causa de l'alt risc de contreure una de les infeccions de transmissió sexual existents per contacte de fluids. El terme prové del món eqüestre, ja que barebacking significa "muntar en cavall sense cadira" o simplement "muntar a pèl".

## Glossari

* Raw sex: "sexe pell a pell" (skin to skin) és un altre terme emprat per designar al bareback.
* Barebacking parties: Reunions de sexe en grup on no es permet l'ús de preservatius. Aquí podem trobar dos tipus:
          All positive barebackingparties, tots són seropositius.
          All negative barebacking parties, tots són seronegativos.
* Bug chasers: Aquells que busquen ser infectats amb VIH
* Gift givers: Persones seropositiu que desitgen infectar a un bug chaser.
* Conversion parties: Reunions de sexe grupal en les quals els bug chasers busquen ser infectats pels gift givers.
* Russian roulette parties: Festes que reuneixen a persones seropositives i seronegativas. Equiparables a una ruleta russa, on els negatius corren risc d'infecció durant les pràctiques sexuals.
* Fuck of death: Acte sexual durant el qual es produeix la infecció per VIH.

## Referències

* ↑ Frade, Cristina. «Sexo «a espalda descubierta», la última moda «gay»». www.elmundo.es, 27 de marzo de 2000. [Consulta: 5 novembre].
* 1 2 Freeman, Gregory A. «In Search of Death» (en anglès). www.rollingstone.com, 23 de enero de 2003. Arxivat de l'original el 2009-05-08. [Consulta: 5 novembre].
* ↑ Barebacking: Psychosocial and Public Health Approaches. Haworth Press, 2006. ISBN 0-7890-2174-9, 9780789021748.
* ↑ Sánchez, Mario Enrique. «Barebacking, “deporte” sexual extremo». www.tva.com, 24 de septiembre de 2008. Arxivat de l'original el 2008-09-10. [Consulta: 5 novembre].
# Barefoot in Athens

Barefoot in Athens és un telefilm de 1966 dirigit per George Schaefer i protagonitzat per Peter Ustinov, Geraldine Page, Anthony Quayle, Lloyd Bochner i, en el seu debut en el cinema, Christopher Walken. La pel·lícula va ser adaptada per Robert Hartung de l'obra de Maxwell Anderson del mateix nom que consisteix en el judici i els últims dies de Sòcrates.
Ustinov va guanyar un Premi emmy per la seva actuació a la pel·lícula.

## Argument

Basada en l'obra de Maxwell Anderson, aquest drama fet per la televisió descriu els darrers dies del gran filòsof grec Sòcrates. Destacra el paper de Socrates, que amenaça els polítics corruptes d'Atenes que volen assegurar el seu silenci permanent.

## Repartiment

* Peter Ustinov - Sòcrates
* Geraldine Page - Xantipa
* Anthony Quayle - Pausànies
* Lloyd Bocher - Críties
* Christopher Walken — Lamprocles
* Eric Berry - Mèlet
* Frank Griso - Lisis

## Referències

* ↑ amg. Barefoot in Athens (en anglès). amg.
# Batherda

Batherda fou un estat tributari protegit, subsidiari de Mewar (Udaipur), formant una de les thikanes d'aquest principat, governada per nobles de primera classe del clan Sarangdevot dels rajputs sisòdia. La thikana fou entregada a Surat Singh, fill de Man Singh de Kanore, el 1711 (portava el títol de rawat des del 1707). Fou confiscada pel govern de l'Índia, com les altres tikhanes, el 1956.

## Llista de rawats

* Surat Singh 1711-?
* Jogi Ram
* Ekling Das
* Mohabat Singh
* Dalel Singh
* Madan Singh
* Madho Singh fins a 1926
* Dilip Singh 1926-1956 (+ 5 de juliol de 1959)

## Referències

* Genealogia per H. Soszynski
# Bahaba polykladiskos

Bahaba polykladiskos és una espècie de peix de la família dels esciènids i de l'ordre dels perciformes.

## Morfologia

* Els mascles poden assolir 40 cm de longitud total.

## Hàbitat

És un peix de clima tropical i demersal.

## Distribució geogràfica

Es troba al Pacífic occidental: el Vietnam, Cambodja i Borneo.

## Observacions

És inofensiu per als humans.

## Referències

* 1 2 3 4 FishBase (anglès)
* ↑ Sasaki, K., 2001. Sciaenidae. Croakers (drums). p.3117-3174. A: K.E. Carpenter i V.H. Niem (eds.) FAO species identification guide for fishery purposes. The living marine resources of the Western Central Pacific. Volum 5. Bony fishes part 3 (Menidae to Pomacentridae). Roma, FAO. pp. 2791-3380.
* ↑ Kottelat, M., A.J. Whitten, S.N. Kartikasari i S. Wirjoatmodjo, 1993. Freshwater fishes of Western Indonesia and Sulawesi. Periplus Editions, Hong Kong. 221 p.
* ↑ Nguyen Huu Phung, Le Trong Phan, Nguyen Nhat Thi, Nguyen Phi Dinh, Do Thi Nhu Nhung i Nguyen Van Luc, 1995. Checklist of marine fishes in Vietnam. Vol. 3. Order Perciformes, Suborder Percoidei, and Suborder Echeneoidei. Science and Technics Publishing House, Vietnam.
* ↑ Randall, J.E. i K.K.P. Lim (eds.), 2000. A checklist of the fishes of the South China Sea. Raffles Bull. Zool. Suppl. (8):569-667.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Baula (Islàndia)

Baula és una muntanya situada a l'oest d'Islàndia prop de la Ruta 1, la Universitat de Bifröst, i els cràters de Grábrók. La tonalitat vermellosa o ataronjada de la muntanya és deguda per la seva composició rocosa de riolita.
Geològicament, la muntanya és un laccolith, un tipus d'intrusió ígnia. Es va formar fa 3,4 milions d'anys.
Baula es caracteritza pel seu con quasi perfecte. A prop hi ha la "germana petita" de Baula, una muntanya anomenada Litla-Baula, on es troben rares columnes de riolita. Els dos cims, Baula i Litla-Baula sovint han estat descrits com el parell de muntanyes més bonics d'Islàndia.

## Galeria

* La muntanya Baula

## Referències

* ↑ Gudmundsson A., Pasquarè F.A., Tibaldi A. (2014) Dykes, Sills, Laccoliths, and Inclinated Sheets in Iceland a Advances in Volcanology' ', Berlín, Springer, Figura 5b.
* ↑ Johannesson, Haukur (1975) Structure and petrochemistry of the Reykjadalur central volcano and the surrounding areas, Midwest Iceland, Doctoral thesis, Durham University.
* ↑ «Baula». My Visit Iceland. [Consulta: 17 abril 2022].
* Hróarsson, Björn (1994) Á ferð um landið, Borgarfjörður og Mýrar, Mál og menning ISBN 9979-3-0657-2 (en islandès)
# Baula de Hopf

En teoria matemàtica de nusos, la baula de Hopf, denominada així en honor de Heinz Hopf, és la baula més simple no trivial de més d'un component. Es compon de dos cercles units entre si exactament una vegada. Per a construir un model concret, només cal prendre el cercle unitat en el pla xy amb centre en l'origen i un altre cercle unitari yz pla amb centre a (0,1,0).
Segons les orientacions relatives dels dos components el nombre d'enllaç de la baula de Hopf és ±1.
La baula de Hopf és (2,2)-baula toroide amb la trena
    $\sigma _{1}^{2}.\,$
En la fibració de Hopf
    $S^{1}\to S^{3}\to S^{2}.\,$
Les fibres sobre dos punts diferents en S² formen una baula de Hopf en la 3-esfera S$^3$.

## Vegeu també

* Nus de Salomó

## Enllaços externs

* Weisstein, Eric W., «Enlace Hopf» a MathWorld (en anglès).
# Bailey Peacock-Farrell

Bailey Peacock-Farrell (29 d'octubre de 1996) és un futbolista professional nord-irlandés que juga de porter pel Burnley FC anglés i per l'equip nacional nord-irlandés.

## Referències

* ↑ «Bailey Peacock-Farrell». [Consulta: 3 agost 2019].
* ↑ «Bailey Peacock-Farrell». Leeds United F.C.. Arxivat de l'original el 26 de gener de 2019.
# Baldissero Torinese

Baldissero Torinese és un comune (municipi) de la ciutat metropolitana de Torí, a la regió italiana del Piemont, situat a 9 quilòmetres a l'est de Torí. A 1 de gener de 2019 la seva població era de 3.680 habitants.
Baldissero Torinese limita amb els següents municipis: Castiglione Torinese, Torino, San Mauro Torinese, Pavarolo, Pino Torinese i Chieri.

## Referències

* ↑ «Resident population on 1st january» (en anglès). ISTAT. [Consulta: 30 març 2020].
# Bavsiïta

La bavsiïta és un mineral de la classe dels silicats.

## Característiques

La bavsiïta és un inosilicat de fórmula química Ba₂V₂O₂[Si₄O₁₂]. Va ser aprovada com a espècie vàlida per l'Associació Mineralògica Internacional l'any 2014. Cristal·litza en el sistema tetragonal.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Universal Joanneum, a Àustria, amb el número de catàleg 85.282.

## Formació i jaciments

Va ser descoberta al Gun claim del llac Wilson, al districte miner del mateix llac, dins del territori de Yukon, al Canadà. Es tracta de l'únic indret on ha estat descrita aquesta espècie mineral.

## Referències

* ↑ «Bavsiite» (en anglès). Mindat. [Consulta: 31 desembre 2018].
# Bertrand Crasson

Bertrand Crasson (5 d'octubre de 1971) és un exfutbolista belga.

## Selecció de Bèlgica

Va formar part de l'equip belga a la Copa del Món de 1998.

## Referències

* ↑ Bertrand Crasson on Footballdatabase
* ↑ «Sélections du joueur sur le site de l'URBSFA». footbel.be. Arxivat de l'original el 25 de maig 2011. [Consulta: 21 gener 2018].
# Benton

«Benton» té aquests significats:
* Geografia:
** Benton (Alabama), població dels Estats Units a l'estat d'Alabama.
** Benton (Arkansas), població dels Estats Units a l'estat d'Arkansas.
** Benton (Illinois), població dels Estats Units a l'estat d'Illinois.
** Benton (Iowa), població dels Estats Units a l'estat d'Iowa.
** Benton (Kansas), població dels Estats Units a l'estat de Kansas.
** Benton (Kentucky), població dels Estats Units a l'estat de Kentucky.
** Benton (Louisiana), població dels Estats Units a l'estat de Louisiana.
** Benton (Maine), població dels Estats Units a l'estat de Maine.
** Benton (Missouri), població dels Estats Units a l'estat de Missouri.
** Benton (Nova Hampshire), població dels Estats Units a l'estat de Nova Hampshire.
** Benton (Pennsilvània), població dels Estats Units a l'estat de Pennsilvània.
** Benton (Tennessee), població dels Estats Units a l'estat de Tennessee.
** Benton (Wisconsin), població dels Estats Units a l'estat de Wisconsin.
** Lake Benton, població dels Estats Units a l'estat de Minnesota.
** Fort Benton, població dels Estats Units a l'estat de Montana.
** Benton City (Missouri), població dels Estats Units a l'estat de Missouri.
** Benton City (Washington), població dels Estats Units a l'estat de Washington.
** Benton Ridge, població dels Estats Units a l'estat d'Ohio.
* Biografies: Edward Benton Banai (Lac Courte Oreilles, Wisconsin, 1934), activista i escriptor chippewa.
# Bert Van Lerberghe

Bert Van Lerberghe (Kortrijk, Flandes Occidental, 29 de setembre de 1992) és un ciclista belga, professional des del 2015. Actualment corre al Quick-Step Alpha Vinyl.

## Resultats
### Giro d'Itàlia

* 2022. 146è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Bert Van Lerberghe a ProCyclingStats
# Benerib

Benerib (Bnr jb, "dolça [bene] de cor [ib]") va ser una reina egípcia de la I Dinastia.
Benerib en jeroglífic :
Benerib era esposa del faraó Hor-Aha, però no era la mare del seu hereu, Djer. La mare del rei Djer era Khenthap, una altra esposa de Hor-Aha. Es creu que Benerib era la dona d’Hor-Aha gràcies a uns ivoris trobats a la seva tomba a Abidos, els quals mostren el seu nom. El fragment d'una caixa d'ivori amb els noms d'Hor-Aha i Benerib també es va trobar a Abidos i avui es troba al Museu de Belles Arts de Boston.
No es coneixen els títols de Benerib, ni tampoc la identitat dels seus pares.
Benerib va ser enterrada a Umm el-Qa'ab, a la tomba B14.

## Referències

* ↑ Tyldesley, 2006.
* ↑ Dodson i Hilton, 2004, p. 46.
* 1 2 Malek, Moss i Porter, 1937, p. 88-89.

## Vegeu també

* La dona a l'Antic Egipte.

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Malek, Jaromir; Moss, Rosalind L. B.; Porter, Bertha. Topographical Bibliography of Ancient Egyptian Hieroglyphic Texts, Statues, Reliefs and Paintings (en anglès). vol. 5. Griffith Institute, 1937. ISBN 978-0900416101.
* Tyldesley, Joyce. Chronicle of the Queens of Egypt (en anglès). Thames & Hudson, 2006. ISBN 0-500-05145-3.
# Berta Bruna Tey

Berta Bruna Tey (Barcelona, 1975) Diplomada en Estadística i Investigació Tècnica de Mercats, Directora de l'editorial Columna i de les Col·leccions Planeta i Destino en llengua catalana. Havia estat anteriorment responsable de màrqueting i comunicació del Grup 62, on va entrar a treballar el gener del 2007, després d'haver treballat en Random House Mondadori i Grupo Planeta desenvolupant la comunicació i el màrqueting de llançaments editorials i nous projectes en l'àmbit de l'edició.

## Referències

* ↑ «Berta Bruna dirigirà Columna». El Punt, 11-02-2012. [Consulta: 9 març 2011].
* ↑ «Profesores:Berta Bruna» (en castellà). Máster en Edición. Instituto de Postgrado de Estudios Culturales y de Comunicación. Arxivat de l'original el 2016-03-03. [Consulta: 9 març 2011].

## Enllaços externs

* berta-bruna-substituira-ester-pujol-capdavant-columna-edicions vilaweb Arxivat 2013-01-25 a Wayback Machine.
* folch-marxa-a-ediciones-b Avui
# Bertran de Garrigues

Bertran de Garrigues (Garrigues, Gard, final del segle xii - Abadia de Boschet, Droma, 18 d'abril de 1230) fou un frare dominic, un dels primers seguidors de Domènec de Guzmán. És venerat com a beat per l'Església catòlica.

## Biografia

Bertrand havia nascut a Garrigues, prop de Nimes (Gard). Alguns autors, com J. P. Isnard, diuen, però, que havia nascut a Garrigues, llogarret de la Droma, on la tradició local localitza les ruïnes de la seva casa pairal. Atret per la predicació i el projecte de Domènec de Guzmán, que volia acabar amb l'heretgia dels albigesos amb la pregària i l'exemple, s'hi uní a l'Orde dels Predicadors. El 1216 Domènec el nomenà prior del convent de Tolosa i, poc després l'envià a París, on fundaria el convent de Saint-Jacques, al costat de la Universitat de la Sorbona, en 1217.
En tornar, va fundar altres convents dominics a Montpeller i Avinyó (Valclusa) i fou provincial del sud de França en 1221. A la mort de Domènec, fou el director espiritual de les germanes del monestir de Prouille, destinat a les dones càtares convertides.
Bertran de Garrigues va morir el 18 d'abril de 1230 durant un retir que feia a l'abadia cistercenca de Bouchet (Droma), prop d'Aurenja. Fou enterrat a l'església de l'abadia.

## Veneració

La seva tomba fou objecte de veneració des de la seva mort, convertint-se en un sant popular. En 1870 el bisbe de Valença Francis Guelette va aprovar l'antic culte a l'àmbit de la diòcesi. Els bisbes de París, Tolosa, Marsella, Valença, Nimes i l'Orde dels Predicadors van proposar llavors la beatificació formal a Roma. Lleó XIII autoritzà el 12 de juliol de 1881 el culte oficial al beat a les diòcesis de Nimes i Valença, fixant el 6 de setembre com a data de la festivitat.

## Bibliografia

* Le bienheureux Bertrand de Garrigues, Compagnon gardois de Saint-Dominique - Edouard Drouot - Éditions Lacour-Ollé - 1990.

## Enllaços externs

* Site du diocèse de Nîmes Arxivat 2007-08-12 a Wayback Machine.
* Biographie détaillée (anglès)
# Bertran de Gordon

Bertran de Gordon (fl. 1209–1231) va ser un noble occità. Era senyor de Gordon, cavaller i trobador.
Actiu durant la croada albigesa, inicialment va donar suport a Ramon VI de Tolosa, tot i que va acabar canviant de bàndol quan va fer homenatge per les seves terres al rei Felip II de França el desembre de 1211. Al·ludeix aquesta acció en una cobla de 1212, una resposta a les crítiques d'un tal Mahieu o Matheus (no Matieu de Caerci) per "vendre's" als francesos. Bertran finalment es va rendir als croats de Simó de Montfort el maig de 1218 i va retre homenatge també a Simó per les seves terres.
Bertran va escriure un tenso còmic amb Peire Raimon de Tolosa, conegut per l'íncipit Totz tos afars es nienz. Va ser datat abans de 1211 per Joseph Anglade sobre la base que probablement Bertran encara no estava renyit amb els seus companys barons del sud. Segurament Bertran de Gordon deia d'amfitrió i patró de Peire Raimon, que acabava de deixar la cort de Tolosa, principal enemic de la croada.

## Referències

* ↑ Dévic, Vaissette i 1872, 340.
* ↑ Anglade, 1920, p. 292.
* ↑ «Tenson entre Bertrand de Gourdon et Peire Raimon» (en francès). Ajuntament de Gordon. [Consulta: 1r febrer 2024].
* ↑ Anglade, 1920, p. 289-292.
* ↑ Anglade, 1920.

## Vegeu també

* Llista de trobadors

## Bibliografia

* Anglade, Joseph «Poésies du troubadour Peire Raimon de Toulouse: Texte et traduction.». Annales du Midi (1919-1920), 1920.
* Dévic, Claude; Vaissette, Joseph. Histoire générale de Languedoc (en francès). vol. 10. Tolosa de Llenguadoc: Privat, 1872.